ຢ່າງໜ້ອຍ 10 ຄົນ ເສຍຊີວິດ ຍ້ອນລະເບີດແຕກ ຢູ່ອີຣັກ 
ລະເບີດ 2 ລູກແຕກຂຶ້ນໃນມື້ນີ້ ຢູ່ເຂດຂອງຊາວ Shi’ite ໃນແຂວງ Kirkuk. ລະ ເບີດທີ່​ຫ້າງໃສ່ລົດຄັນ​ນຶ່ງ​ ໄດ້​ແຕກ​ຂຶ້ນອີກ ​ໃນເຂດຊົນເຜົ່າ Shabak ໃກ້ Mosul.
ໄດ້ເກີດເຫດລະເບີດຕິດຕໍ່ກັນຫລາຍຄັ້ງ ໃນທາງພາກເໜືອ ຂອງອີຣັກ ຊຶ່ງໄດ້ເຮັດໃຫ້ ຢ່າງໜ້ອຍ 10 ຄົນເສຍຊີວິດຢູ່ໃນ ເຂດທີ່ມີຄວາມຂັດແຍ້ງກັນ ແລະຄວາມເຄັ່ງຕຶງໄດ້ ບານປາຍ ອອກ ລະຫວ່າງຊາວເຄີສ ຊຶ່ງເປັນຊົນເຜົ່າສ່ວນນ້ອຍ ແລະລັດ ຖະບານກາງ ຂອງປະເທດນັ້ນ ລະເບີດ 2 ລູກໄດ້ແຕກຂຶ້ນໃນວັນຈັນມື້ນີ້ ຢູ່ໃນເຂດຂອງຊາວ Shi’ite ຢູ່ເມືອງ Tuz Khurmatu ໃນແຂວງ Kirkuk ລະ ເບີດທີ່ຫ້າງໃສ່ລົດຄັນນຶ່ງໄດ້ແຕກຂຶ້ນ ໃນເຂດຊົນເຜົ່ານ້ອຍ ຊາວ Shabak ໃກ້ກັບເມືອງ Mosul ການໂຈມຕີເຫລົ່ານີ້ ແມ່ນຕິດຕາມມາພາຍຫລັງເຫດລະເບີດ ຫລາຍບັ້ນຊ້ອນກັນຢູ່ໃນ ອີຣັກ ໃນວັນອາທິດວານນີ້ ທີ່ໄດ້ສັງ ຫານຢ່າງໜ້ອຍ 9 ຄົນ ຢູ່ໃນ ແຂວງ Kirkuk ແລະ Jalula ແຂວງ Kirkuk ເປັນສ່ວນນຶ່ງຂອງເຂດທີ່ມີຄົນມາຈາກຫລາຍຊົນເຜົ່າຢູ່ຮ່ວມກັນ ແລະ ອຸ ດົມຮັ່ງມີໄປດ້ວຍນໍ້າມັນ ຊຶ່ງຊາວເຄີສ ຢາກຈະເອົາໂຮມເຂົ້າເປັນເຂດປົກຄອງຕົນເອງຂອງ ພວກເຂົາເຈົ້າ ແຕ່ວ່າກໍຖືກກ່າວອ້າງເອົາໂດຍຊົນເຜົ່າ Turkmen ແລະລັດຖະບານ ກາງ ທີ່ນໍາພາໂດຍຊາວອາຣັບອີກດ້ວຍ